open-index/open-wikipedia-markdown huggingface dataset:
Lusaka (provinsie)

duimnael|Lusaka in Zambië
duimnael|Die Distrikte van die provinsie Lusaka (2022)

Die provinsie **Lusaka** is een van Zambië se tien provinsies. Die stad Lusaka is die belangrikste en grootste nedersetting van die provinsie en trouens van die land. Die provinsie se geskatte bevolking in 2009 was 1&nbsp;800&nbsp;339, amper twee keer meer as tydens die sensus van 1990 en net iewat minder as die Koperstreek, wat die grootste provinsiale bevolking het. 

Lusaka-provinsie word begrens deur die Suidelike Provinsie, Sentrale Provinsie en Oostelike Provinsie asook die buurstate Mosambiek en Zimbabwe. Ondanks sy betreklike groot bevolking, is dit Zambië se kleinste provinsie met 'n oppervlak van 21&nbsp;896 km2. Die bevolkingsdigtheid van 82,22 mense per vierkante kilometer is amper vyf keer meer as die nasionale gemiddeld van 17,03 (2009-skatting).

Ander noemenswaardige dorpe in die provinsie is Kafue, die naasgrootste nedersetting met 'n geskatte bevolking van 47&nbsp;816 in 2009, Chilanga, Chongwe en Luangwa, waarskynlik die oudste Europese nedersetting in die land, geleë by die samevloeiing van die Luangwa- en Zambeziriviere aan die grens met Mosambiek en Zimbabwe.

## Verwysings
SC Condor

** SC Condor** is 'n sportklub uit die stadstaat Hamburg in Duitsland. Behalwe sokker, het die klub ook afdelings vir onder meer rolbal, boks, gimnastiek, handbal, karate, moderne dans, tennis, tafeltennis en vlugbal.

Die klub is op 13 Julie 1956 gestig deur 'n groep ontevrede lede wat by die klub *Farmsener TV* weggebreek het. *Farmsener TV* is in 1926 gestig en bestaan steeds.

Die klub se grootste prestasie was om vir die hoofrondte van die DFB-Pokal in die 1975/76-seisoen te kwalifiseer, waar daar in die eerste rondte teen SG Wattenscheid 09 vasgeval is.

## Onlangse ligaposisionering 
## Eksterne skakels 
* Amptelike klubwerf
Tobolsk

**Tobolsk** (Russies: Тобо́льск) is ’n historiese hoofstad van Siberië en nou deel van die Tjoemen-oblast in Rusland. Dit is geleë aan die samevloei van die Tobol- en die Irtisj-riviere. Die inwonertal was 99&nbsp;694 tydens die 2010-sensus.

## Geskiedenis 
duimnael|links|Tobolsk in die 1910's.
Tobolsk is in 1585–1586 deur die Kosak Jermak gestig naby die ruïnes van Qashliq, die hoofstad van die Siberiese Khanaat. Dit het gegroei danksy handelsbande met China en Buchara. Die eerste skool, teater en koerant van Siberië het hier ontstaan.

In *The Further Adventures of Robinson Crusoe* het Daniel Defoe sy karakter Robinson Crusoe van September 1703 tot Junie 1704 in Tobolsk laat bly. Ná die Sweedse neerlaag in die Slag van Poltawa in 1709 is talle oorlogsgevangenes hierheen gestuur. Hulle het toe sowat ’n kwart van die bevolking uitgemaak. Baie van hulle het hulle permanent in die stad gevestig.

Tot met die Russiese Rewolusie van 1917 was Tobolsk die hoofstad van die Tobolsk-goebernija. Dit het in die 1890's minder belangrik geword omdat die Transsiberiese Spoorlyn nie by die stad verbygeloop het nie.

Tsaar Nikolaas II van Rusland en sy gesin is van Augustus 1917 af daar aangehou. Toe die Wit Leër tot naby die stad opruk, is hulle na Jekaterinburg verskuif waar hulle tereggestel is.

## Eksterne skakel 
*  Amptelike webwerf
*
1. SV Sleeswyk 06

** 1. SV Sleeswyk 06** is 'n sportklub uit Sleeswyk in die deelstaat Sleeswyk-Holstein in Duitsland. Behalwe sokker, het die klub ook afdelings vir onder meer pluimbal, boks, gewigstoot, handbal, judo en wandel.

Die klub is op 4 Februarie 1906 gestig as *1.Schleswiger FV*. In 1907 het *FC Normannia Schleswig* by die klub aangesluit en op 3 Januarie 1929 is die klub herdoop na *1. Schleswiger SV 06*. Op 27 Junie 1938 het *VfR Schleswig* by die klub aangesluit, maar na die Tweede Wêreldoorlog weer weggebreek.

Die klub het in 1937 onsuksesvol aan die uitspeelwedstryde om promosie na die Gauliga Nordmark op die hoogste vlak deelgeneem.

## Onlangse ligaposisionering 
## Verwysings 
* 100 Jahre Schleswig 06, Sleeswyk, 2006
* Grüne, Hardy (2001). *Vereinslexikon*. Kassel: AGON Sportverlag 

## Eksterne skakels 
* The Abseits Guide to German Soccer
* Amptelike klubwerf
Sigismund III Wasa

**Sigismund III Wasa** (Pools *Zygmunt III Waza*, Litaus *Zigmantas Vaza*, Sweeds *Sigismund Vasa*; * 20 Junie 1566 in die Gripsholm-kasteel te Mariefred in Swede; † 30 April 1632 in Warskou, Pole) was vanaf 1587 as koning van die Koninkryk Pole en as grootvors van die Grootvorstedom Litaue die verkose staatshoof van Pole-Litaue, vanaf 1592 tot en met sy afsetting deur die Sweedse Ryksdag van State in 1599 erfkoning van Swede en vanaf 1599 tot en met sy afsterwe in 1632 titulêre koning van Swede.

Sigismund III is as die seun van koning Johan III van Swede en Katharina Jagiellonka, die suster van die Poolse koning Sigismund II Augustus, gebore. Hy was sodoende sowel 'n lid van die Huis van Wasa asook die Jagiëllone-dinastie. 

## Koninklike titulatuur 
duimnael|links|250px|Wapen van Pole-Litaue onder die huis van Wasa
Titulatuur in Latyn: „*Sigismundus Tertius Dei gratia rex Poloniæ, magnus dux Lithuaniæ, Russiæ, Prussiæ, Masoviæ, Samogitiæ, Livoniæque, necnon Suecorum, Gothorum Vandalorumque hæreditarius rex.*“

Afrikaanse vertaling: „*Sigismund, deur die genade van God koning van Pole, grootvors van Litaue, Roes, Pruise, Masowië, Samogitië, Lyfland, eweso erfkoning van die Swede, Gote en Vandale.*“
Hermelyn

Die **hermelyn** (*Mustela erminea*) is ’n klein karnivoor van die familie Mustelidae. Die dier word regdeur die Arktiese streek in Europa, Asië en Noord-Amerika aangetref. Dit is lank en skraal gebou en is uiters vinnig. Dit is ook ’n sterk swemmer wat dikwels op eilande aangetref word. Sy pels, veral sy winterpels, is baie gesog.
[duimnael|links|200px|[Pous Benedictus XVI in hermelynpels.]]

## Eienskappe 
Die hermelyn is baie soortgelyk aan die wesel maar is swaarder. Hy het 'n langwerpige lyf. Sy pels is kastaiingbruin, met 'n geelwit maag en 'n swart stert. Sy pels verander van die somer na die winter. In die somer is die pels rooibruin en in die winter wit. In die arktiese omgewing word die pels heeltemal wit (met die uitsondering van die swart stertpunt), maar in gebiede verder suid word dit slegs gedeeltelik wit. In antieke tye is hermelyne se winterpels gebruik as materiaal vir koninklike mantels.

Die dier kan 16 tot 31 cm lank word, met 'n stertlengte van 9,5 tot 14 cm, en 'n gewig van 90 tot 445 gram. Mannetjies is gewoonlik groter as wyfies. 'n Mannetjie se kop-romplengte, die afstand van die punt van die snoet tot waar die stert begin, is gemiddeld 297 mm, sy stertlengte 117 mm, en liggaamsgewig tussen 200 en 445 gram. Die wyfie se kop-romplengte is so 265 mm, haar stertlengte 110 mm, en gewig 140 tot 280 gram. Noordelike bevolkings het oor die algemeen 'n kleiner liggaamsbou.

## Aantekeninge en verwysings 
: *Hierdie artikel is merendeels vertaal vanaf die Engelse Wikipedia-artikel "Stoat"*
Djotsji Khan

**Djotsji** (Mongools: Зүчи; *Zütsji)* (1181–1227) was die oudste seun van die Mongoolse leier Djengis Khan by sy hoofvrou, Börte. Hy was ’n bekwame militêre leier en het saam met sy broers en ooms deelgeneem aan sy vader se verowering van Sentraal-Asië. Daar is verskeie spellings van sy naam: ook **Djoetsji**, **Zütsji**, **Zjoetsji** en **Djötsji**.

Daar is ’n vraagteken oor wie Djotsji se ware pa was. Kort nadat Djengis Khan (toe bekend as Temüjin) met Börte getrou het, is sy deur lede van die Merkit-stam ontvoer. Ná ’n paar maande in aanhouding is sy bevry en kort daarna het sy die lewe aan Djotsji geskenk. Volgens alle aanduidings het Djengis Djotsji as sy oudste seun behandel, maar daar het later ’n verwydering tussen hulle ingetree.

## Erfenis 
[duimnael|links|Djotsji se mausoleum in [Kasakstan.]]
Djengis Khan het sy ryk tydens sy leeftyd tussen sy vier oorlewende seuns verdeel. Djotsji het die westelike deel van die ryk gekry, tussen die Oeral- en die Irtisjrivier. Tydens die raad van prinse twee jaar ná Djengis se dood in 1227 is dié verdeling gehandhaaf. Djotsji, wat ses maande voor Djengis dood is, se grondgebied is onder sy seuns verdeel.

Djotsji se oudste seuns, Orda en Batoe, het onderskeidelik die Wit en Blou Horde gestig, wat later verenig is as die Goue Horde.

Djengis het volgens die Mongoolse tradisie net 4&nbsp;000 troepe aan elk van sy drie oudste seuns toegeken en 101&nbsp;000 aan sy jongste, Toloei Khan. Djotsji se afstammelinge het dus hul ryk uitgebrei met die hulp van troepe uit die plaaslike bevolkings, wat hoofsaaklik Turks was. Dit is die hoofrede hoekom die Goue Horde later ’n Turkse karakter aangeneem het.

Djotsji se seun Berke was een van die eerste Mongole wat hulle tot die Islam bekeer het. Dit is hy wat die Wit en Blou Horde ná Orda en Batoe se dood verenig het.

## Verwysings 
: *15px Hierdie artikel is vertaal uit die Engelse Wikipedia*
Orda Khan

**Orda Itsjen** (Lord Orda; Орд эзэн, Ord ezen) (c. 1204–1280) was ’n Mongoolse khan en militêre strateeg wat in die 13de eeu oor die oostelike deel van die Oeloes van Djotsji regeer het.

Hy was die oudste seun van Djotsji en die oudste kleinseun van Djengis Khan, en het die Wit Horde gestig. Met sy pa en oupa se dood het **Orda Khan** die oostelike dele van sy pa se land geërf, wat bestaan het uit die gebiede tussen die Balchasj-meer en die Wolga-rivier. Wes van die Wolga was die land van sy jonger broer Batoe Khan, wat die eerste heerser van die Blou Horde geword het.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Orda Khan*
Koetsjoem

**Koetsjoem** (Russies: Кучум; in die Siberiese Tartaarse dialek uitgespreek as Koetsoem) (? - c. 1601) was die laaste khan van die Siberiese Khanaat (1563–1598).

In 1563 het Koetsjoem sy broer Jadegar verslaan en die troon bestyg. In 1582 is die Siberiese Khanaat deur die Kosak Jermak aangeval. Hy het Isker, Koetsjoem se tuiste, verower. Die khan het na die steppe gevlug en sy gebied aan Jermak afgestaan.

In 1585 het Koetsjoem Jermak skielik in die middel van die nag aangeval en die meeste van sy mense vermoor. Jermak is gewond en het probeer om oor die Wagai-rivier te swem, maar het verdrink. Rusland moes heeltemal uit Siberië onttrek, maar danksy Jermak se verkenning van die riviere het hulle die hele gebied ’n paar jaar later terugverower.

Koetsjoem se naam word in verskeie Tartaarse en Russiese liedere en legendes genoem. Sy afstammelinge het in Moskowië gebly en eindelik die titel Sibirski aangeneem.

## Verwysings 
: ''Hierdie artikel is merendeels vertaal vanaf die Engelse Wikipedia-artikel :en:Kuchum
TuS Schwachhausen

** TuS Schwachhausen** is 'n sportklub uit Bremen in die deelstaat Vrye Hansestad Bremen in Duitsland. Behalwe sokker, het die klub ook afdelings vir tafeltennis en prelbal. *Schwachhausen* is 'n stadswyk van Bremen wat tot in 1912 'n onafhanklike dorp was.

Die klub is op 3 April 1883 gestig as *Schwachhauser Turnverein*. Die klub was 'n herstigting van 'n gelyknamige gimnastiekklub wat in 1870 gestig is, maar later doodgeloop het. Die sokkerafdeling het in 1916 tot stand gekom en in 1922 het die afdeling onafhanklik geword en met *Bremer Ballspielverein* saamgesmelt om *BBV Union* te vorm. Teen 1926 het die twee klubs egter weer uitmekaargespat en het die Schwachhauserse sokkerspelers 'n nuwe klub, *Schwachhauser Sportverein*, gestig. Die klub het eers weer in 1945 met die moederklub *Schwachhauser Turnverein* verenig as *TuS Schwachhausen–Horn*. In 1948 het die hele tweede span uit die klub bedank en 'n nuwe klub genaamd *TSV Borgfeld* gestig, waaruit die sokkerklub SC Borgfeld later ontstaan het. 

Die klub se grootste prestasie was om die eerste rondte van die DFB-Pokal in 1974 te haal, waar daar in die eerste rondte met 3-0 teen FC 08 Homburg vasgeval is.

## Onlangse ligaposisionering 
## Eksterne skakels 
*Amptelike klubwerf
Monster (wetenskap)

*Vir ander gebruike van die woord of naam **Monster** sien Monster (dubbelsinnigheid).* 
[regs|duimnael|230px|'n Monster van die mineraal [Kimberliet uit Ontario, Kanada]]
'n **Monster** in die wetenskappe word oor die algemeen gesien as 'n hoeveelheid van iets wat verteenwoordigend is van 'n groter hoeveelheid van daardie iets. Dit kan diskrete telbare voorwerpe wees of 'n materiaal. 'n Monster word tipies geneem vir die doeleinde van toetsing, analise, ondersoek, demonstrasie of proewe. Monsterneming kan soms aaneenlopend geskied.

## Verwysings 
Artikel deur Siebtechnik wat die belangrikheid van korrekte monsternemingstegnieke beskryf
Messias

**Messias** (Hebreeus: מָשִׁיחַ Modern: Mašíaḥ Tiberies: Māšîªḥ; in moderne Joodse geskrifte in Engels soms *Moshiach* gespel) beteken letterlik "gesalfde".

In Joodse messiaanse tradisie en eskatologie verwys die naam na ’n toekomstige koning van Israel uit die Huis van Dawid wat oor die verenigde stamme van Israel  sal regeer en ’n messiaanse era van globale vrede inlui. In Standaardhebreeus word dikwels na die Messias verwys as מלך המשיח, Méleḫ ha-Mašíaḥ, wat letterlik "die Gesalfde Koning" beteken.

Christene glo die profesieë in die Hebreeuse Bybel verwys na ’n geestelike verlosser, waarvan sommige in die boek Jesaja gevind kan word: Jesaja 7:14 - "Daarom sal die Here self aan julle ’n teken gee: Kyk, die maagd sal swanger word en ’n seun baar en hom Immánuel noem." en Jesaja 53:5 - "Maar Hy is ter wille van ons oortredinge deurboor, ter wille van ons ongeregtighede is Hy verbrysel; die straf wat vir ons die vrede aanbring, was op Hom, en deur sy wonde het daar vir ons genesing gekom." 

Christene glo Jesus is die messias (Christus). Die Septuagint (Griekse vertaling van die Ou Testament) vertaal die Hebreeuse "gesalfde" (*Mashiach*) al 39 keer waar dit voorkom as *Christos* (Χριστός). Die Griekse transliterasie van messias (Μεσσίας) kom twee keer in die Nuwe Testament voor, in Johannes 1:41 en Johannes 4:25.

In Islam word Isa (Jesus) ook die messias (*Mahdi*) genoem, maar soos in Judaïsme word hy nie as die Seun van God beskou nie.

## Verwysings
Thomas Browne

Sir **Thomas Browne** (gebore op 19 Oktober 1605 - oorlede op 19 Oktober 1682) was 'n Engelse digter en filosoof.

## Bibliografie 
* *Religio Medici*, 1642.
* *Pseudodoxia Epidemica*, 1646-1672.

## Eksterne skakels 
* The Sir Thomas Browne Page at the Universiteit van Chicago
Hottentot

**Hottentot** is 'n neerhalende term vir
* Khoikhoi

en die naam van 'n Suider-Afrikaanse vis:
* Hottentot (vis)

## Sien ook 
* Hottentots Hollandberge, bergreeks in die Wes-Kaap, Suid-Afrika.
* Hottentotskloof, 'n bergpas in die Wes-Kaap.
* Hottentots-Holland (kiesafdeling), voormalige kiesafdeling van die Suid-Afrikaanse Volksraad.
* Hottentotsgot, insek wat tot die order Mantodea behoort.
SV Schalding-Heining

** SV Schalding-Heining** is 'n sportklub uit Passau in die deelstaat Beiere in Duitsland. Behalwe sokker, het die klub ook afdelings vir onder andere stokskiet, dans en ski. *Schalding* is 'n voorheen onafhanklike wyk van Heining, terwyl *Heining* weer 'n dorpsdeel van Passau is wat tot 1 Julie 1972 'n onafhanklike dorp was.

Die klub is op 22 Mei 1946 gestig na 'n vriendskaplike wedstryd tussen die twee dorpe Schalding en Heining as plaasvervanger vir *FC Rittsteig*, wat nie weer na die Tweede Wêreldoorlog herstig is nie. Die klub se naam was aanvanklik *SV Schalding* en die huidige naam is gedurende die 1950's aangeneem.

Die klub se grootste prestasie was om die eerste rondte van die DFB-Pokal in 1998 te haal, waar daar in die eerste rondte teen SpVgg Unterhaching voor 'n skare van 2 200 in Passau vasgeval is.

## Onlangse ligaposisionering 
## Eksterne skakels 
*Amptelike klubwerf
Graafskap

Die woord **graafskap** kan verwys na 'n gebied wat tydens die Middeleeue deur 'n graaf bestuur is (graafskap Vlaandere, graafskap Holland).

In die Verenigde Koninkryk is 'n graafskap (Engels: *county*) 'n gebied wat vir administratiewe beheer afgebaken is.

## Verenigde Koninkryk 
### Engeland 
regs|duimnael|Die huidige graafskappe van Engeland.
Engelse graafskappe (Engels: *Counties*) is die volgende vlak van die administratiewe distrik.

## Eksterne skakels 
*
Prekmurees

**Prekmurees** (*prekmurščina, prekmürščina, prekmörščina, panonska slovenščina*) is ’n Oos-Sloweense dialek. Dit het sowat 80&nbsp;000 sprekers in hoofsaaklik Premurje, Slowenië, en in ’n deel van Hongarye. Verder word dit deur minderhede gepraat in Oostenryk, Duitsland, die VSA en Kanada. 

Van die Sloweense dialekte is Premurees die enigste met ’n eie ontwikkelde letterkundige standaard. Die eerste Prekmurese boek is in 1715 in Halle gepubliseer. Die geskrewe dialek is egter geleidelik deur Sloweens vervang. Hier onder is die Onse Vader-gebed in Sloweens sowel as Prekmurees:
Chabarofsk

:*Vir ’n artikel oor die krai met dieselfde naam, sien Chabarofsk-krai.*

**Chabarofsk** (Russies: Хаба́ровск) is die hoofstad en grootste stad in Chabarofsk-krai, Rusland. Dit is sowat 30&nbsp;km van die Chinese grens geleë en is die tweede grootste stad in die Russiese Verre-Ooste naas Wladiwostok. Die inwonertal is 601&nbsp;043 (2014).

Die stad lê aan die samevloei van die Amoer- en Oessoeri-rivier, sowat 800&nbsp;km noord van Wladiwostok en 8&nbsp;523&nbsp;km van Moskou.

## Geskiedenis 
Die Russiese ontdekkingsreisigers van die 1650's het ’n paar tydelike forte aan die Amoer gebou. Een van die eerstes is in September 1651 gebou deur Jerofei Chabarof. Daar word al lank oor die presiese ligging gedebatteer.

Nog ’n groot groep Kosakke onder Onoefri Stepanof het ná Chabarof gearriveer en was tot in 1658 aktief in die gebied. In dié jaar het Mantjoe-magte Stapanof naby die mond van die Soengari-rivier ontmoet en 270 Russe vermoor.

Ná die Verdrag van Nertsjinsk in 1689 het die gebied vir ’n eeu en ’n half deel van die Qing-dinastie geword. In 1858 is die gebied kragtens die Verdrag van Aigun aan die Russe gegee en het Rusland die militêre buitepos **Chabarofka** daar gestig. In 1894 is ’n departement van die Russiese Geografiese Vereniging daar gestig en dit het biblioteke, teaters en museums in die stad begin bou. Sedertdien het Chabarofsk se kulturele lewe gefloreer.

In 1916 is die Chabarofsk-brug oor die Amoer voltooi. Dit het die Transsiberiese treine in staat gestel om die rivier oor te steek sonder die hulp van veerbote of die oprigting van tydelike spore. Teen 1941 is ’n tonnel ook voltooi.

## Verwysings 
## Eksterne skakels 
* Chabarofsk-stadsadministrasie

* 15px Hierdie artikel is vertaal uit die Engelse Wikipedia
Granada

**Granada** is 'n munisipaliteit in die provinsie Granada in die Koninkryk van Spanje. Die stad het 'n bevolking van 240&nbsp;099 in 2011 gehad en het 'n oppervlakte van 88,02&nbsp;km². Die Alhambra, die Palacio de Generalife en die Albayzín is in 1984 deur Unesco as wêrelderfenisgebiede gelys.

## Eksterne skakels 
*   Amptelike Unesco-bladsy
Jana

Die **Jana-rivier** (Russies: Яна) is ’n rivier in Sacha (Jakoetië) in Rusland, tussen die Lena-rivier in die weste en die Indigirka-rivier in die ooste.

## Geskiedenis 
Die gebied om die Jana-rivier is die eerste bekende bewoonde streek in die Noordpool – bewyse is gevind dat die gebied so vroeg as 30&nbsp;000 jaar gelede bewoon was.

## Beskrywing 
Die Jana is 872&nbsp;km lank en sy stroomgebied 238&nbsp;000&nbsp;km². Die rivier se oppervlak vries in Oktober en bly gevries tot laat-Mei, vroeg-Junie. In die Werchojansk-gebied bly dit vir 70 tot 110 dae tot op die bodem gevries en vir 220 dae gedeeltelik gevries.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Yana River*
* William Barr, ''Baron Eduard Von Toll's Last Expedition*. Sept. 1980.
* Alexander Von Bunge & Baron Eduard Von Toll, *The Expedition to the New Siberian Islands and the Jana country, equipped by the Imperial Academy of Sciences.'' 1887.
Lengte

duimnael|Lengte en breedte

**Lengte** is die langste dimensie van 'n voorwerp en word soms as 'n sinoniem van 'afstand' gebruik.

Lengte is die maat van een dimensie, waar area die maat van twee dimensies, en volume die maat van drie dimensies is. Lengte is 'n basiseenheid in meeste stelsels van eenhede, bedoelende dat ander eenhede (saam met ander basiseenhede) daarvan afgelei word (sien SI-stelsel).

## Omskakelings 
* 1000&nbsp;mm (millimeter) = 100&nbsp;cm (sentimeter) = 10 dm (desimeter) = 1 m (meter)
* 1 dm (duim) = 2,54 cm = 0,0254 m
* 1 vt (voet) = 12 dm (duim) = 0,3048 m = 30,48 cm

## Sien ook 
* Hoogte
* Diepte
* Streep
Aksiomatiese stelsel

'n **Aksiomatiese stelsel** in wiskunde, is 'n versameling 'aannames' of 'aksiomas', waarvan stellings logies afgelei kan word. 'n Wiskundige teorie bestaan uit 'n vesameling aksiomas en alle stellings wat logies van die aksiomas afgelei kan word. Die klassieke voorbeeld van 'n aksiomatiese stelsel is die van Euklidiese meetkunde.
Euklides

**Klaudios Euklides**, ook bekend as **Euklides van Alexandrië**, fl. 300 v.C., was 'n Griekse wiskundige wat algemeen gesien word as 'Die vader van meetkunde'. Sy werk *Die Elemente* is die mees suksesvolle handboek ooit en is een van die mees invloedryke werke in die geskiedenis van wiskunde. Dit was gebruik as die hoof-handboek vir die oordrag en onderwys van wiskunde, vanaf die opsteldatum tot in die laat 19de en vroeë 20ste eeue. Dié werk bevat die grondslae van wat vandag as Euklidiese meetkunde bekendstaan, en is afgelei van 'n eenvoudige stel aksiomas.
Euklidiese meetkunde

**Euklidiese meetkunde** is 'n wiskundige teorie toegeskryf aan die Aleksandriese Griek Euklides, wie se werk *Die Elemente* die vroegste stelselmatige studie van meetkunde bevat wat bekend is. Alhoewel baie van die resultate reeds bekend was aan vroeëre wiskundiges, was Euklides die eerste om te wys hoe hierdie resultate pas in 'n omvattende deduktiewe en logiese stelsel.

Vir meer as tweeduisend jaar, was die byvoeglike naamwoord "Euklidiese" oorbodig, aangesien geen ander soort meetkunde nog ontdek was nie. Euklides se aksiomas was so intuïtief voor die hand liggend dat stellings wat daardeur bewys was, as absoluut waar beskou is. Vandag is daar egter vele modelle van nie-Euklidiese meetkunde bekend, waarvan die eerstes in die vroeë 19de eeu ontdek is. Dit word ook nie langer as vanselfsprekend aanvaar dat Euklidiese meetkunde fisiese ruimte beskryf nie. 'n Gevolg van Einstein se algemene relatiwiteitsteorie is dat Euklidiese ruimte 'n goeie benadering is tot die eienskappe van fisiese ruimte slegs indien die gravitasie-veld nie te sterk is nie.

## Aksiomas 
duimnael|regs|Die parallel-postulaat

Euklidiese meetkunde is 'n aksiomatiese stelsel, waarin alle (ware) stellings afgelei word van 'n klein getal aksiomas of aannames. Aan die begin van Die Elemente stel Euklides vyf aksiomas voor. Op hierdie aksiomas word meetkunde van 'n plat vlak gebaseer in terme van konstruksies:

# Gegewe twee punte, is dit moontlik om 'n (unieke) reguit lyn te konstrueer wat deur beide punte loop
# 'n Reguitlynsegment kan (uniek) verleng word
# Enige punt kan dien as middelpunt van 'n sirkel, en enige (bekende) lengte mag dien as radius
# Alle regtehoeke is gelyk aan mekaar
# *Die parallel-postulaat*: Gegewe twee reguitlyne, en 'n snylyn wat beide lyne sny. As die som van die twee binnehoeke, gevorm deur die twee lyne en die snylyn, kleiner is as twee regtehoeke, dan sny die twee lyne mekaar aan daardie kant van die snylyn.

## Verwysings 
* Euclidean geometry.  (2008). Encyclopædia Britannica. Deluxe Edition.  Chicago: Encyclopædia Britannica.
SVN 1929 Zweibrücken

** SVN 1929 Zweibrücken** is 'n sportklub uit Zweibrücken in die deelstaat Rynland-Palts in Duitsland. Behalwe sokker, het die klub ook 'n afdeling vir gimnastiek. *Niederauerbach* is 'n dorpsdeel van Zweibrücken wat tot 1 April 1938 'n onafhanklike dorp was.

Die klub is in 1929 gestig as *SV Niederauerbach* en het tot in 1998, toe daar na die *Verbandsliga* gepromoveer is, in die laer ligas op streeksvlak meegeding. In 2009 is die klub herdoop na die huidige naam.

Die klub se grootste prestasie was om in 2008 die hoofrondte van die DFB-Pokal te haal, waar daar in die eerste rondte met 5-1 teen 1. FC Keulen verloor is voor 'n skare van 8 500 op die *Sportpark Husterhöhe*, die tuisveld van die nabygeleë FK 03 Pirmasens.

## Onlangse ligaposisionering 
## Eksterne skakels 
*Amptelike klubwerf
Yul Brynner

**Yul Brynner**, gebore as **Joeli Borisowitsj Briner** (Russies: Юлий Борисович Бринер) (11 Julie 1920 – 10 Oktober 1985), was ’n Russies-gebore verhoog- en rolprentakteur. Hy was die bekendste vir die rol van Mongkut, koning van Siam, in die *Rodgers & Hammerstein*-musiekblyspel *The King and I*, asook van Ramses II in die 1956-prent *The Ten Commandments* en van Chris Adams in *The Magnificent Seven*.

Brynner is in Wladiwostok in die Russiese Verre-Ooste gebore. Sy pa, Boris, was ’n myningenieur wie se pa Switsers en ma deels van Boerjaatse afkoms was.

Brynner het sy agtergrond oordryf en vir die pers vertel hy is op die eiland Sachalin as **Taidje Khan** gebore en was deels van Mongoolse afkoms. Hy het dikwels ook na homself as **Julius Briner** verwys en was bekend vir sy kaal kop.

## Filmografie 
Van sy bekendste rolprente was:
* *Port of New York* (1949)
* *The King and I* (1956)
* *The Ten Commandments* (1956)
* *Anastasia* (1956)
* *The Brothers Karamazov* (1958)
* *The Buccaneer* (1958)
* *The Sound and the Fury* (1959)
* *Solomon and Sheba* (1959)
* *Once More, with Feeling!* (1960)
* *Testament of Orpheus* (1960)
* *The Magnificent Seven* (1960)
* *Taras Bulba* (1962)
* *Flight from Ashiya* (1964)
* *Cast a Giant Shadow* (1966)
* *Return of the Seven* (1966)
* *The Long Duel* (1967)
* *Battle of Neretva* (1969)
* *Night Flight from Moscow* (1973)

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Yul Brynner*

## Eksterne skakels 
*
Zweibrücken

**Zweibrücken** (Frans: *Deux-Ponts* Nederlands: *Tweebruggen*) is 'n stad in die Duitse deelstaat Rynland-Palts. Die stad het 'n bevolking van 33&nbsp;944 in 2010 gehad.
Kehler FV

**  Kehler FV ** is 'n sportklub uit Kehl in die deelstaat Baden-Württemberg in Duitsland. Behalwe sokker, het die klub ook onder meer afdelings vir atletiek en pluimbal.

Die klub is in 1907 gestig as 'n suiwer sokkerklub, maar gedurende die 1930’s het die klub 'n sportklub geword met die stigting van die atletiekafdeling.

Die klub se grootste prestasie was om in 1937 een seisoen in die Gauliga op die hoogste vlak mee te ding. Verder was *Bodo Bittner*, van die klub se bobslee-afdeling, deel van die Duitse viermanspan wat 'n bronsmedalje by die Olimpiese Winterspele 1976 gewen het.

## Onlangse ligaposisionering 
## Eksterne skakels 
* Amptelike klubwerf
SV Rooiwit Cuxhaven

[duimnael|regs| Die *Sportplatz Kampfbahn*, [Cuxhaven]]

** SV Rooiwit Cuxhaven ** is 'n sportklub uit Cuxhaven in die deelstaat Neder-Sakse in Duitsland. Behalwe sokker, het die klub ook onder meer afdelings vir aikido, basketbal, boogskiet, boks, gimnastiek, handbal, hokkie, judo, atletiek, tafeltennis en vlugbal.

## Geskiedenis 
Die klub is in 1990 gestig as 'n samesmelting van *Cuxhavener SV*, *Eintracht Cuxhaven* en *Brockeswalder SV*.

### Cuxhavener SV 
Die klub is op 4 Augustus 1911 as *Marine SV Cuxhaven* gestig. Die klub het in 1918 die uiteindelike naam aangeneem. Die klub was die mees suksesvolle van die voorgangers van SV Rooiwit Cuxhaven en sy grootste prestasie was om tussen 1919 en 1947 verskeie seisoene op die hoogste vlak mee te ding, insluitend twee seisoene in die Gauliga Osthannover.

### Eintracht Cuxhaven 
Die klub is op 14 Maart 1909 as *Freie Turnerschaft Cuxhaven* gestig. Die sokkerafdeling is in 1910 gestig. As 'n arbeidersklub is die klub in 1933 deur die Nazi‘s ontbind. Dis weer in 1945 as *VfL Cuxhaven* herstig en op 11 Oktober 1949 het die klub met *Schwimm- und Sport-Gemeinschaft Cuxhaven* saamgesmelt om *Eisenbahner Sport-Verein Eintracht Cuxhaven* te vorm.

### Brockeswalder SV 
Die klub is in 1933 gestig deur ontevrede lede van *Cuxhavener SV*. Die klub was tussen die 1965 en 1970 die nommer 1-klub in Cuxhaven toe die ander twee klubs in laer ligas meegeding het.

## Onlangse ligaposisionering 
## Eksterne skakels 
* Amptelike klubwerf
Walnut Creek CDROM

**Walnut Creek CDROM** (Walnut Creek, Kalifornië, VSA) was 'n vroeë verskaffer van freeware, shareware en gratis sagteware op CD-ROM's. Die maatskappy is in Augustus 1991 gestig deur Bob Bruce en was een van die eerste kommersiële verspreiders van vrye sagteware op CD-ROM's. Die maatskappy vervaardig honderde titels op CD-ROM's, en was die besigste FTP-werf op die internet (ftp.cdrom.com) vir baie jare.

In die vroeë jare was van die gewildste produkte, Simtel shareware vir MS-DOS, CICA Shareware vir Microsoft Windows (nou die WinSite argiewe), en die Aminet argiewe vir die Amiga. In Januarie 1996 is 'n versameling van 350 tekste bekend gemaak uit Project Gutenberg, een van die eerste gepubliseer eBook versamelings.

Vanaf sy ontstaan in 1993, het Walnut Creek 'n noue verhouding met die FreeBSD Unix-agtige projek ('n oopbron bedryfstelsel) ontwikkel. Die maatskappy het FreeBSD op CD-ROM bekend gemaak; dit versprei deur FTP; werknemers van die FreeBSD projek, stigters Jordanië Hubbard en David Greenman, aangestel; FreeBSD op hul bedieners hardloop; FreeBSD konferensies geborg en het FreeBSD boeke gepubliseer — waaronder "The Complete FreeBSD" een van hulle was. Teen 1997 was FreeBSD die mees suksesvolste produk van Walnut Creek — volgens Bruce. Vanaf 1995 was Walnut Creek ook die amptelike uitgewer van Slackware Linux.

Hoe meer gebruikers toegang tot 'n hoë spoed internet verbindings gekry het, het die aanvraag vir sagteware op fisiese media dramaties afgeneem. Walnut Creek het ook bekendheid verwerf vir die `idgames` gids, wat die standaard verspreiding sentrum was vir die gemodifiseerde Doom-enjin gemeenskap.

Die maatskappy het saamgesmelt met Berkeley Software Design Inc (BSDI) in 2000, om meer te fokus in ingenieurswese pogings op die soortgelyke FreeBSD en BSD/OS bedryfstelsels. Kort daarna het BSDI, Telenet System Solutions Inc oorgeneem — 'n internet-infrastruktuur bediener en verskaffer.

Die sagteware bates van BSDI (FreeBSD, Slackware, BSD/OS) is deur Wind River Systems verwerf in 2001, en die res van die maatskappy herdoop no iXsystems.

Kort daarna het Wind Rivier Systems die borgskap van Slackware gegooi[5], terwyl die FreeBSD eenheid vervreem was as 'n aparte entiteit in 2002, met in nuwe naam, FreeBSD Mall, Inc..

iXsystems se bediener maatskappy was in 2002 oorgeneem deur Offmyserver, wat later weer teruggegaan het na die iXsystems naam in 2005. In Februarie 2007 het iXsystems, FreeBSD Mall verwerf.

Walnut Creek CDROM se webwerf adres, www.cdrom.com, neem gebruikers nou na Simtel.net.

## Verwysings
Ram (sterreteken)

duimnael|Ram (Aries)
duimnael|100 px|Die astrologiese simbool van die Ram

Die **Ram** (Lat: *Aries*) is die Westerse astrologiese teken van mense wat tussen ongeveer 21 Maart en 20 April gebore is. Dit is die eerste teken van die Diereriem.

Die Ram is een van die drie vuurtekens. Dis ’n manlike, positiewe, ekstroverte teken en is vergelykbaar met die Draak van die Chinese Diereriem. Die tradisionele heerser van die Ram is Mars.

Ramme kom volgens die astrologie goed oor die weg met Leeus en Boogskutters.

## Agtergrond 
Jou son- of sterreteken het betrekking op die stand van die Son tydens jou geboorte. Astroloë verdeel die Diereriem, die denkbeeldige gordel aan die hemelruim waarlangs die planete beweeg, in twaalf dele: die son- of sterretekens. Die "sterrebeelde" is eintlik die astronomiese konstellasies aan die hemelruim en kom weens die presessie van die nageweningspunte nie meer ooreen met die twaalf tekens wat in die astrologie gebruik word nie.

## Bekende Ramme 
* Sailor Malan, Suid-Afrikaanse vegvlieënier
* Heinz Winckler, Suid-Afrikaanse sanger
* Louis L'Amour, Amerikaanse skrywer
* Georges de Villebois-Mareuil, Franse krygsman
* Sarah Bernhardt, Franse aktrise
* Dozi, Suid-Afrikaanse sanger
* Alfred Milner, Britse politikus
* William Nicol, Suid-Afrikaanse predikant en administrateur
* Fredi Nest, Suid-Afrikaanse sanger
* Hennie Muller, Suid-Afrikaanse rugbykaptein
* Myburgh Streicher, Suid-Afrikaanse politikus
* Johannes Kerkorrel, Suid-Afrikaanse sanger
* Mariah Carey, Amerikaanse sangeres
* Eric Clapton, Amerikaanse kitaarspeler
* Tracy Chapman, Amerikaanse sangeres
* Céline Dion, Kanadese sangeres
* J.C. Kannemeyer, Suid-Afrikaanse biograaf
* Otto von Bismarck, Duitse staatsman
* Deneys Reitz, Suid-Afrikaanse politikus en skrywer
* James Barry Munnik Hertzog, Suid-Afrikaanse staatsman
* Marlon Brando, Amerikaanse akteur
* Henry Fagan, Suid-Afrikaanse skrywer en politikus
* Heath Ledger, Australiese akteur
* Gerhard Schröder, Duitse politikus
* Jacques Brel, Franse liedjieskrywer en sanger
* Ian Smith, Rhodesiese staatsman
* Emily Hobhouse, Britse menseregte-aktivis
* Leopold II van België
* Vladimir Lenin, Sowjet-leier
* Guy Verhofstadt, Belgiese eerste minister
* Thomas Jefferson, Amerikaanse staatsman
* Frans Maritz, Zimbabwiese kerkleier
* Garry Kasparov, Russiese skaakmeester
* Schalk Burger, Suid-Afrikaanse rugbyspeler
* Colin Eglin, Suid-Afrikaanse opposisiepolitikus
* Leonardo da Vinci, Italiaanse kunstenaar en uitvinder
* Pous Benedictus XVI
* Margrethe II van Denemarke
* Adolf Hitler, Duitse leier

## Verwysings 
: *Hierdie artikel is merendeels vertaal vanaf die Nederlandse Wikipedia-artikel :nl:Ram (astrologie)*

## Eksterne skakels 
* Ram in Elore.com
* Die Ram in diepte
Vlerk (lugvaart)

[duimnael|Die vlerk van 'n [Boeing 737-800.]]
Die **vlerk** is die gedeelte van 'n vliegtuig wat die opwaartse stukrag veroorsaak en dit sodoende vir 'n vliegtuig moontlik maak om te kan vlieg. Vliegtuie het gewoonlik twee vlerke, een elk weerskante aan die romp vasgeheg, maar soms bestaan 'n vliegtuig uit een enkele vlerk met die romp daaronder gemonteer.

Die feit dat die vlerk teen 'n sekere invalshoek ten opsigte van die rigting van beweging staan veroorsaak dat daar 'n reaksiekrag ontstaan (stukrag) wat die vliegtuig volgens die Bernoulli-beginsel opwaarts druk. Sedert die ontwikkeling van die eerste vliegtuig is die vlerkprofiel geleidelik verbeter om die doeltreffendheid daarvan te verhoog.

## Onderdele van 'n vlerk 
duimnael|250px|regs|Vlerkonderdele
Die meegaande afbeelding toon die tipiese onderdele wat by 'n vliegtuigvlerk voorkom.

# (Engels: *winglet/sharklet*)
# vir lae snelhede (Engels: *aileron*) 
#
#
# (Engels: *slat of leading edge flap*)
#
# (Engels: *(trailing edge) flap*)
#
#
#

## Sien ook 
* Klappe
Huis (astrologie)

duimnael|’n Kaart van die ontstaan van astrologie.
Die **huise in astrologie** is die twaalfvoudige verdeling van die horoskoop wat betrekking het op die verskillende lewensterreine. Die stand van ’n planeet weerspieël hiervolgens op watter gebied die planeet werksaam is. Daar is verskeie huisstelsels in gebruik, waarvan dié van Placidus die gewildste is.

## Ooreenstemming met die sterretekens 
Die indeling van die horoskoop in huise het op dieselfde wyse ontstaan as die indeling van die 12 tekens van die diereriem:
# **Sterretekens**: Binne ’n jaar volg die son ’n skynbare baan al met die 12 tekens van die diereriem langs. Hieruit het die vierdelige verdeling ontstaan op die basis van die volgende kardinale punte: die twee nagewenings en die twee sonkeerpunte wat die begin van die 4 seisoene aandui: Ram op 0 grade vir die lente (in die Noordelike Halfrond), die lentepunt genoem, Kreef op 90 grade vanaf die lentepunt vir die somer, Weegskaal op 180 grade vir die herfs en Steenbok op 270 grade vir die winter. Elke kwadrant dek 3 maande.
# **Huise**: Binne ’n dag (24 uur) kom die son op, is hy op sy hoogste punt, gaan hy onder en is hy op sy laagste punt. Hierdie 4 punte dui die 4 belangrikste punte van die 12 huise aan: die assendent (ASC, sonsopkoms), die midhemele (MC, hoogste punt in die middag), die desendent (DESC, die sonsondergang) en die laer midhemele (IC, laagste punt).
:: Huis 1 = ASC = assendent
:: Huis 4 = IC = laer midhemele
:: Huis 7 = DESC = desendent
:: Huis 10 = MC = midhemele
So het dus ook 4 kwadrante ontstaan wat eweneens opgedeel word in 3 huise elk, en so het die 12 huise ontstaan.

## Die 12 huise 
Die Latynse name van die huise met hul vertaling, verwante sterretekens, asook die betekenisse en tradisionele assosiasies.

## Verwysings 
: *Hierdie artikel is merendeels vertaal vanaf die Nederlandse Wikipedia-artikel :nl:Huizen in de astrologie*
Apollo

: *Vir ander gebruike, sien Apollo (dubbelsinnig).*

**Apollo** (Oudgrieks: Ἀπόλλων; Apóllôn of Ἀπέλλων; Apéllôn) was een van die belangrikste gode in die Griekse en Romeinse mitologie. Hy was die seun van Zeus en Leto, en het ’n tweelingsuster, Artemis, gehad.

Van al die gode was sy eredienste die wydste verspreid onder die Griekse volk en het hy die hoogste aansien geniet. Die Griekse digters maak dikwels melding van hom, want hy het ’n groot invloed gehad op die ganse lewe van die Grieke, van godsdiens tot die staatsbestuur en Griekse gebruike. ’n Mens kan hom beskou as die leier van die Griekse volk op hul pad na die beskawing en ontwikkeling.

## Simbole 
Apollo word verbind met lig en die son, die waarheid en voorspellings, boogskiet, medisyne en heling, musiek, die digkuns, die kunste en meer.

Bome: loerier; diere: wolf, swaan, dolfyn; ander: pyl en boog, loerierkrans, siter.

## Verhoudings en kinders 
Apollo het as jong god vele romantiese avonture gehad, met nimfe sowel as sterflike vroue. So was hy verlief op Dafne, die dogter van die riviergod Peneus, maar sy het nie dieselfde oor hom gevoel nie. Sy het van hom gevlug en haar pa gevra om haar van gedaante te laat verander sodat hy haar nie kon kry nie, en sy het in ’n loerierboom verander.

Hy het Ion, stamvader van die Ioniërs, verwek by Kreüsa, dogter van die Attiese koning Eregteus, wat hy verlei het. Asklepios was sy seun uit sy verhouding met Koronis. Hy was ook verlief op die atletiese nimf Sirene, by wie hy ’n seun, Aristaios, gehad het, en die Trojaanse prinses Kassandra.

Hy het ook verhoudings met mans gehad, van wie die bekendstes Hiasintos en Siparissos was. Toe hulle sterf, het hy eersgenoemde in ’n blom (hiasint) verander en die tweede in ’n boom (sipres).

## Verwysings 
: *Hierdie artikel is merendeels vertaal vanaf die Nederlandse Wikipedia-artikel :nl:Apollon*
* Beekes, R.S.P. *The Origin of Apollo*, in *JANER* 3 (2003), bl. 1–21.
* Grimal, P. Apollo in *The Dictionary of Classical Mythology*, Oxford, 1986, bl. 47-50.

## Verdere leesstof 
* Solomon, J. (red.). *Apollo: Origins and Influences*, Tucson – Londen, 1994. 
* Stewart, A.F. *When is a kouros not an Apollo? The Tenea "Apollo" revisited*, in *Corinthiaca. Studies in Honor of Darrell A. Amyx*, New York, bl. 54–70.
Barnsteenkamer

regs|duimnael|300px|Die gerekonstrueerde Barnsteenkamer
Die oorspronklike **Barnsteenkamer**, 'n kamer wat in opdrag van die Pruisiese koning Frederik I met muurversierings uit barnsteenelemente vervaardig is, was aanvanklik in die stadskasteel van Berlyn ingebou. In 1716 het die Pruisiese koning Frederik Willem I dit aan die Russiese tsaar Pieter die Grote geskenk. Byna twee eeue lank het die Katharina-paleis in Tsarskoje Selo naby Sint Petersburg die kosbare kamer gehuisves. Vanaf 1942 is die Barnsteenkamer in die Koningsbergse Slot vertoon, maar teen die einde van die Tweede Wêreldoorlog het dit spoorloos verdwyn.

Die gerekonstrueerde Barnsteenkamer word sedert 2003 in die Katharina-paleis vertoon.
 
## Ontstaan 
Die Barnsteenkamer was oorspronklik vir die Slot Charlottenburg naby Berlyn bestem en is volgens 'n ontwerp van die argitek en beeldhouer Andreas Schlüter vervaardig. Die kamer se muurpanele is volledig van baarnsteen gemaak, en mense het na die Barnsteenkamer later as die "Agste wonder van die wêreld" verwys.

Die Deense barnsteendraaier Gottfried Wolffram was danksy 'n aanbeveling deur koning Frederik IV van Denemarke waarskynlik vanaf 1701 in diens van Frederik I van Pruise in Koningsberg werksaam. In 1706 is die uitvoering van die werk aan die barnsteenmeesters Ernst Schacht en Gottfried Turau uit Danzig (tans Gdansk) oorgedra aangesien Wolffram se pryse te hoog geraak het. In 1712 word daar nog eens na die werk verwys, tog is die kamer vermoedelik eers ná die afsterwe van Frederik I in 'n kabinet by die Berlynse slot se Wit Saal ingebou.

Die Russiese tsaar Pieter die Grote het die kamer tydens 'n besoek aan die Pruisiese "Soldatekoning" se slot bewonder. Die laasgenoemde het in teenstelling met sy voorganger min belang in kunswerke gestel, maar was destyds eerder op soek na *Lange Kerls* ("Lange Kêrels" of soldate van rysige gestalte vir sy garde). 

Ter geleentheid van die politieke alliansie wat Pruise en Rusland in 1716 gesmee het (Frederik Willem I het die Russiese tsaar as 'n bondgenoot teen die Sweedse koning Karl XII se troepe in Voor-Pommere benodig), het die twee monarge geskenke uitgeruil - Pieter die Grote het die Barnsteenkamer ontvang, Frederik rysige soldate. Pieter se dogter, tsarin Elisabeth van Rusland, het die Barnsteenkamer aanvanklik in die Winterpaleis te Sint Petersburg laat installeer en later in die Katharina-paleis in Tsarskoje Selo laat inbou. Bartolomeo Francesco Rastrelli, 'n Italiaanse argitek in diens van die Russiese tsarehof, het die kamer uitgebou en deur die invoeging van spieëlpilasters en vergulde houtsnywerk tot sy uiteindelike grootte verander.

Lêer:Bernsteinzimmer01.jpg
Lêer:Bernsteinzimmer05.jpg
Lêer:Bernsteinzimmer06.jpg
Lêer:Bernsteinzimmer03.jpg
Luzern

**Luzern** of **Lucerne** (Duits/Nederlands: *Luzern*, Frans/Engels: *Lucerne*, Italiaans/Retoromaans: *Lucerna*) is 'n stad in die middel van Switserland en die hoofstad van die kanton van Luzern. Met 'n bevolking van 77&nbsp;491 is dit die grootste stad in sentraal-Switserland en die sesde grootste in die land.
Suid-Ossetië

**Suid-Ossetië** (Osseties: Хуссар Ирыстон, *Chussar Iryston*; Georgies: სამხრეთი ოსეთი, *Samchreti Osseti*; Russies: Южная Осетия, *Juschnaja Ossetija*), amptelik die **Republiek Suid-Ossetië – die Staat Alanië** (Osseties: Республикӕ Хуссар Ирыстон / Паддзахад Аллонстон, *Respublikæ Xussar Iryston / Paddzaxad Allonston*; Russies: Республика Южная Осетия / Государство Алания, *Respublika Yuzhnaya Osetiya / Gosudarstvo Alaniya*), is volgens internasionale reg 'n deel van Georgië, maar vorm *de facto* 'n onafhanklike republiek, sonder algemene internasionale erkenning.

[duimnael|links|’n Kaart van [Georgië wat die gebiede Abchasië (groen) en Suid-Ossetië (pers) aandui, wat albei de facto onafhanklik is]]
duimnael|links|Landskap in Suid-Ossetië se Ezhawa-distrik
Alhoewel Georgië nie beheer oor Suid-Ossetië uitoefen nie, beskou die Georgiese regering, die Verenigde Nasies en die meerderheid van die wêreld se regerings Suid-Ossetië as deel van Georgië, wie se grondwet ná dié gebied as *die voormalige outonome distrik Suid-Ossetië* verwys.

Suid-Ossetië is in die suidelike Groter Kaukasus geleë. Die hoofstad en grootste stad is Zchinwali. Suid-Ossetië beslaan 'n oppervlakte van 3&nbsp;900&nbsp;km² en het 'n bevolking van 56&nbsp;520 in 2022 gehad. Suid-Ossetië grens in die noorde aan die Russiese deelgebied Noord-Ossetië-Alanië.

Soms word na Suid-Ossetië, Abchasië en Transnistrië as post-Sowjetse "bevrore konfliksones" verwys. Almal is lidlande van die Gemeenskap vir Demokrasie en Regte van Nasies.

## Politiek 
### Internasionale erkenning 
duimnael|links|Internasionale erkenning van Abchasië en Suid-Ossetië:
; VN-lidlande
*  erken Suid-Ossetië sedert 26 Augustus 2008 ná die Suid-Ossetië-oorlog van 2008.
*  erken Suid-Ossetië op 5 September 2008.
*  erken Suid-Ossetië op 10 September 2009.
*  erken Suid-Ossetië op 16 Desember 2009.
*  erken Suid-Ossetië op 29 Mei 2018.

; Gedeeltelik erkende en nie-erkende gebiede
*  erken Suid-Ossetië op 17 November 2006.
*  erken Suid-Ossetië op 17 November 2006. maar neem die erkenning op 31 Maart 2014 terug.

## Etniese samestelling 
[duimnael|links|Etniese kaart van die [Kaukasus-streek]]
Ossetiërs vorm met 48&nbsp;146 inwoners die meerderheid van die bevolking (89,9 persent).

## Verwysings 
## Eksterne skakels 
*  
*  President van Suid-Ossetië
Genevieve Nnaji

**Genevieve Nnaji** (gebore op 3 Mei 1979 in Mbaise, Nigerië) is 'n Nigeriese aktrise. In 2005 het sy die *African Movie Academy Award* gewen vir die *Best Actress in a Leading Role*.

## Lewe 
Nnaji het groot geword in Lagos—die kommersiële hoofstad van Nigerië. Sy is die vierde van agt kinders en het groot geword in 'n middel klas omgewing. Haar vader is 'n ingenieur van beroep en haar moeder 'n onderwyser. Sy het eers die *Methodist Girls College Yaba* bygewoon voor sy gegaan het na die Universiteit van Lagos. Terwyl sy by die universiteit in Genevieve was het sy begin om oudisie werk te doen vir verskeie Nollywood projekte. Sy het ook verskyn in verskeie advertensies, wat in sluit die Pronto drankie en die Omo opwasmiddel. In 2004 het sy ook die gesig van Lux seep geword.

In 1998 het sy op die ouderdom van negentien die Nigeriese film industrie betree met die film Most Wanted. Ander films van haar sluit in *Last Party*, *Mark of the Beast* and *Ijele*. Nnaji het al verskeie toekennings ontvang en was ook al verskeie kere genomineer. Sy het die *Best Actress of the year* toekenning in 2001 by City People Awards en die *Best Actress in a Leading Role* toekenning by die 2005 *African Movie Academy Awards* ontvang. 'n mengsel van R&B, Hip-Hop en Urban musi. Gedurende 2008 het Nnaji ook 'n modereeks bekend gestel, naamlik *St. Genevieve*, wat 'n deel van die winste aan liefdadigheid skenk. Sy word gesien as een van die top aktrises in Nollywood.

## Filmografie 
## Verwysings
Monzón

**Monzón** is 'n dorp in Aragón, Spanje, met 'n bevolking van 17&nbsp;215.

## Demografiese ontwikkeling 

Colors=
 id:a value:gray(0.9)
 id:b value:gray(0.7)
 id:c value:rgb(1,1,1)
 id:d value:rgb(0.6,0.7,0.8)

ImageSize = width:450 height:250
PlotArea = left:50 bottom:30 top:30 right:30
DateFormat = x.y
Period = from:0 till:17500
TimeAxis = orientation:vertical
AlignBars = justify
ScaleMajor = gridcolor:b increment:2500 start:0
ScaleMinor = gridcolor:a increment:500 start:0
BackgroundColors = canvas:c

BarData=

 bar:1857 text:1857
 bar:1877 text:1877
 bar:1897 text:1897
 bar:1910 text:1910
 bar:1930 text:1930
 bar:1950 text:1950
 bar:1970 text:1970
 bar:1991 text:1991
 bar:2011 text:2011
 bar:2012 text:2012

PlotData=
 color:d width:25 align:left

 bar:1857 from:0 till: 4692
 bar:1877 from:0 till: 3861
 bar:1897 from:0 till: 3690
 bar:1910 from:0 till: 4181
 bar:1930 from:0 till: 4352
 bar:1950 from:0 till: 5594
 bar:1970 from:0 till: 14089
 bar:1991 from:0 till: 14405
 bar:2011 from:0 till: 17144
 bar:2012 from:0 till: 17263

PlotData=

 bar:1857 at: 4692 fontsize:s text: 4.692 shift:(-10,5)
 bar:1877 at: 3861 fontsize:s text: 3.861 shift:(-10,5)
 bar:1897 at: 3690 fontsize:s text: 3.690 shift:(-10,5)
 bar:1910 at: 4181 fontsize:s text: 4.181 shift:(-10,5)
 bar:1930 at: 4352 fontsize:s text: 4.352 shift:(-10,5)
 bar:1950 at: 5594 fontsize:s text: 5.594 shift:(-10,5)
 bar:1970 at: 14089 fontsize:s text: 14.089 shift:(-15,5)
 bar:1991 at: 14405 fontsize:s text: 14.405 shift:(-15,5)
 bar:2011 at: 17144 fontsize:s text: 17.144 shift:(-15,5)
 bar:2012 at: 17263 fontsize:s text: 17.263 shift:(-15,5)

:Bron: INE; 1857–2011: volkstellings
:Opm.: die Selgua-munisipaliteit is in 1981 gestig

## Gebore 
* Joaquín Costa (1846–1911), politikus.
* Javier Moracho (1957), atleet.
* Conchita Martínez (1972), tennisspeler.
* Eliseo Martín (1973), atleet.
Transnistrië

**Transnistrië**, amptelik die ** Pridnestrowiese Moldawiese Republiek** (Roemeens (*Moldawies*): Република Молдовеняскэ Нистрянэ, *Republica Moldovenească Nistreană*; Russies: Приднестровская Молдавская Республика, *Pridnestrofskaja Moldafskaja Respoeblika*; Oekraïens: Придністровська Молдавська Республіка, *Pridnistrofska Moldafska Respoeblika*), is volgens internasionale reg 'n deel van Moldowa, maar vorm sedert 1992 'n *de facto* onafhanklike republiek, wat slegs deur *Abchasië*, die *Republiek Artsach* en *Suid-Ossetië* as 'n onafhanklike staat erken word. Ná die onafhanklikheid van Moldowa van die Sowjetunie het 'n konflik met die Transnistriese regering ontstaan en die gebied het op 2 September 1990 eensydig sy onafhanklikheid verklaar.

duimnael|links|Politieke kaart van Transnistrië tussen Moldowa en Oekraïne
duimnael|links|Administratiewe kaart van Transnistrië met opgeëiste gebiede
Sedert 1992 vorm die gebied 'n *de facto* republiek en word nie van Moldowa gekontroleer nie. Transnistrië is aan die grens tussen Moldowa en die Oekraïne geleë en die hoofstad is Tiraspol. Transnistrië beslaan 'n oppervlakte van 4&nbsp;163&nbsp;km² en het 'n bevolking van 505&nbsp;153 gehad. Op 18 Maart 2014 het Transnistrië ná die voorbeeld van die Krim 'n aansoek om lidmaatskap binne die Russiese Federasie gestel.

## Verwysings 
## Eksterne skakels 
*